Thallöczy. Bruchstücke aus rler Geschichte der nordwestlichen Balkanländer. 
357 
irr gnaden erben mit demselben gesloss getrew gehorsam und gewertig zu sein irgnad 
und die irn die si darzü schaffen darin und daraus und darinn enthalten zu lassen zu 
allen irr gnaden notdürften wider meniclich doch auf irr gnaden selbskost, zerung und 
darlegen. Wir süllen und wellen auch von demselben gesloss an irr gnaden sunder 
gescheft willen und wissen kainn krieg anfahen, üben noch treiben noch des den unsern 
gestatten, Auch irr gnaden leut und holden zu demselben gesloss gehörende über die 
gewöndlichen zins dienst robot und in ander wege wider altz herkömen nicht dringen 
noch beswern noch des iemands anderm ze tuon gestatten sunder in gwaltz und 
unrechtens vor sein, unz an ir gnad und irr gnaden kerrliehkait und gerechtigka.it zu 
dem berürten gesloss gehörende niemands davon entziehen lassen und derselbs auch 
nicht entziehen suender die dabei vesticlich handhaben und halten. Und wann sein 
kaiserliche gnad oder ob sein gnad nicht wer, der obbemelt seiner gnaden suon, herzog 
Maximilian und ob der auch nicht wer irr gnaden erben das berürt ir gesloss Weitters- 
feld brieflich oder under äugen an uns ervordern, so süllen und wellen wir des an all 
waigrung und ausszüg abtreten und irn gnaden oder wem si das bevelhen, dasselb ir gesloss 
mit sambt dem zeug urbarregistern und anderm so darzuo gehöret überantwurten, 
sölhs auch mit den unsern ob wir mit tod abgiengen oder gefangen würden, voran ze 
tuon bestellen. Teten wir aber des nicht und ir gnad des schaden nemen desselben 
Schadens süllen und mügen sich ir gnad zu uns und unsern erben von aim auf den 
andern unverschaidenlich halten und von uns und unserr hab und guot bekömen an 
meniclichs irruong ungeverlich. Des zu urkund geben wir seinen kaiserlichen gnaden 
den brief besigelten mit unsern obgenannten gebrüder und irr mueter iedes anhanguonden 
insigl. Darzuo haben wir mit fleis gebeten den wolgebornen herrn Schaffriden grave 
zu Leyningen, daz er sein insigl zu zeugnüss der sach auch an den brief gehangen hat, 
im und seinen erben an schaden, under die bemelten insigl wir uns unverschaidenlich 
für uns und all unser erben verpinden alles stetzuhalden, daz an dem brief geschriben 
steet. Der geben ist am sambstag nach sand Frannciscen tag, nach Cristi gebürde 
MCCCCLXXIX. 
Original, Pergament mit drei Siegeln (Figur 6 — 8) in dem k. u. k. Haus-, Hof- und Staatsarchive zu 
Wien. Innerösterreich. 
Fig. 7. Siegel. 
Umschrift: + PGnOAHHIi IGOflHh. 
Wappenbild wie Fig. 6, 
Durchmesser 3 7 Cm. 
Fig. 8. Siegel. 
Umschrift: 4- A6(cnoTHivi) fllTGAHHfl, 
Durchmesser 3'9 Cm. 
Fig. 6. Siegel. 
" hrift: 4. i'gfiahhi. riopmi,. 
I 1 ! 1 hild ein Stierkopf, Helmzierde 
- jirner, Durchmesser 3*5 Cm, 
